127 שעות

127 שעות (באנגלית: 127‎ Hours‏) הוא סרט דרמה הישרדות ביוגרפי אמריקאי משנת 2010 בבימויו של דני בויל, אודות מטפס ההרים ארון רלסטון (ג'יימס פרנקו) שנתקע במשך חמישה ימים על סלע ביוטה. בסרט גם משחקות אמבר טמבלין וקייט מארה. הסרט זכה לביקורות מהללות והיה מועמד לשישה פרסי אוסקר. הסרט יצא בארצות הברית בתפוצה מוגבלת ב-5 בנובמבר 2010, וב-7 בינואר 2011 ברחבי בריטניה. לאחר עיכובים מסוימים והקרנות ספורות בסינמטקים, הסרט יצא בישראל באפריל 2011. הסרט מבוסס על סיפורו האמיתי של מטפס ההרים ארון רלסטון (ג'יימס פרנקו) שנתקע בקניון ביוטה לאחר שנפל על זרועו סלע. במשך חמישה ימים, בוחן רלסטון את חייו, נזכר במשפחתו, בחברתו ובמכריו. לאחר 127 שעות הוא אוזר אומץ ובאמצעות אולר קטן הוא קוטע את ידו - אותה יד המחוצה מתחת לסלע ובכך יוצא לחופשי. ג'יימס פרנקו - ארון רלסטון אמבר טמבלין - מייגן מקבריד קייט מארה - כריסטי מור קלמנס פואסי - ראנה ליזי קפלן - סונזה טריט ויליאמס - אביו של רלסטון קייט ברטון - אימו של רלסטון הבמאי דני בויל תכנן לעשות סרט על מסעו של ארון רלסטון במשך ארבע שנים. בויל כתב את הטיוטה לסרט וסיימון ביופוי הפך אותה לתסריט. קיליאן מרפי וראיין גוסלינג היו אמורים לשחק את רלסטון, אך לבסוף התפקיד ניתן לג'יימס פרנקו. צילומי הסרט החלו במרץ 2010 ביוטה, וביוני הם תמו. סצנת "ההוצאה" שבה רלסטון מאבד את ידו נערכה על ידי טוני גארדנר וצוות שלם של מומחים במטרה לחקות אותה באופן המדויק ביותר. בנוסף, בויל השתמש במספר רב של מצלמות במטרה לתעד את הסצנה מכל זווית אפשרית. הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 93%. עיתונאי מה-"Chicago Sun-Times" הגדיר את הסרט כאחד הטובים ביותר בעשור והילל את הופעתו של פרנקו בסרט. בשבוע הראשון לצאתו הסרט הכניס כ-372 אלף דולר וזאת על אף שהוקרן רק בארבעה אולמי קולנוע. שבוע מאוחר יותר, הסרט הכניס כ-612 אלף דולר ב-22 אולמי קולנוע ומוקם במקום ה-19 בטבלת הסרטים המכניסים ביותר לשבוע זה. נכון ל-11 במרץ 2021 הסרט הכניס כ-18,335,230 בארצות הברית וכ-42,403,567 מחוץ לארצות הברית. מועמדות לפרס אוסקר לסרט הטוב ביותר מועמדות לפרס האוסקר לתסריט מעובד הטוב ביותר (דני בויל וסיימון ביופוי) מועמדות לפרס אוסקר לשחקן הטוב ביותר (ג'יימס פרנקו) מועמדות לפרס האוסקר לפסקול מקורי הטוב ביותר (איי. אר. רחאמן) מועמדות לפרס האוסקר לשיר מקורי הטוב ביותר (איי. אר. רחאמן, דיידו וראולו ארמסטרונג) מועמדות לפרס האוסקר לעריכה הטובה ביותר (ג'ון האריס) מועמדות לפרס גלובוס הזהב לשחקן הטוב ביותר - סרט דרמה (ג'יימס פרנקו) מועמדות לפרס גלובוס הזהב לתסריט הטוב ביותר (דני בויל וסיימון ביופוי) מועמדות לפרס גלובוס הזהב לפסקול הטוב ביותר (איי. אר. רחאמן) מועמדות לפרס גילדת שחקני המסך לשחקן הטוב ביותר בסרט קולנוע (ג'יימס פרנקו) זכייה בפרס אינדפנדנט ספיריט לשחקן הטוב ביותר (ג'יימס פרנקו) מועמדות לפרס אינדפנדנט ספיריט לסרט הטוב ביותר מועמדות לפרס אינדפנדנט ספיריט לבמאי הטוב ביותר (דני בויל) מועמדות לפרס באפט"א לסרט הבריטי הטוב ביותר מועמדות לפרס באפט"א לבמאי הטוב ביותר (דני בויל) מועמדות לפרס באפט"א לשחקן הטוב ביותר (ג'יימס פרנקו) מועמדות לפרס באפט"א לתסריט הטוב ביותר (דני בויל וסיימון ביופוי) מועמדות לפרס באפט"א לצלם הטוב ביותר (אנתוני דון מאנטל ואנריקו שאדריק) מועמדות לפרס באפט"א לעריכה הטובה ביותר (ג'ון האריס) מועמדות לפרס באפט"א לעריכת הקול הטובה ביותר מועמדות לפרס באפט"א לפסקול הטוב ביותר (איי. אר. רחאמן) מדיה וקבצים בנושא 127 שעות בוויקישיתוף אתר האינטרנט הרשמי של 127 שעות "127 שעות", במסד הנתונים הקולנועיים IMDb (באנגלית) "127 שעות", באתר נטפליקס "127 שעות", באתר AllMovie (באנגלית) "127 שעות", באתר Rotten Tomatoes (באנגלית) "127 שעות", באתר Box Office Mojo (באנגלית) "127 שעות", באתר Metacritic (באנגלית) "127 שעות", באתר אידיבי "127 שעות", תסריט הסרט באתר Scripts.com (באנגלית) "127 שעות", באתר דיסני+ סרטים (באנגלית) "127 שעות", במסד הנתונים הקולנועיים KinoPoisk (ברוסית) אבנר שביט‏, סלע קיומנו: על "127 שעות" של דני בויל, באתר וואלה, 21 בפברואר 2011 אורי קליין, הסרט "127 שעות" - מעשי, לא היסטרי, מלא תושייה ובעל הומור עצמי, באתר הארץ, 21 באפריל 2011 ביקורת סרטים: "127 שעות" - ינון ירוס: "שווה כל דקה" באתר mako מאיר שניצר, יד הגורל: על "127 שעות", באתר nrg‏, 26 באפריל 2011 יעל שוב, ביקורת על "127 שעות"(הקישור אינו פעיל), באתר Time Out תל אביב, 17 בפברואר 2011 "127 שעות" של דני בויל לא יוקרן בישראל, באתר וואלה, 21 בינואר 2011 ‏ ‏ למרות הכל, "127 שעות" בדרך לארץ, עין הדג, 15.3.2011